Hospital Indonesia

Hospital Indonesia () ialah sebuah hospital yang terletak di Bait Lahia, Kegabenoran Gaza Utara, Genting Gaza, Palestin. 

Pembinaan hospital ini bermula pada 2011 di atas tanah berkeluasan 16,000 meter persegi yang diwakafkan oleh pemerintahan Gaza. Projek ini menelan perbelanjaan 126 juta rupiah Indonesia yang disumbangkan daripada rakyat Indonesia dan beberapa pertubuhan seperti Persatuan Palang Merah Indonesia serta Muhammadiyah, yang dikumpulkan melalui Jawatankuasa Penyelamat Kecemasan Perubatan (MER-C).

Naib Presiden Indoensia, Jusuf Kalla telah merasmikan pembukaan hospital ini pada 9 Januari  2016.

Hospital ini mempunyai 100 katil wad, 4 bilik pembedahan, dan 10 katil unit rawatan rapi. Kakitangan termasuklah sejumlah 400 orang warga Palestin yang dibiayai Kementerian Kesihatan Gaza, dan beberapa sukarelawan dari Indonesia.

Rujukan 

Hospital di Bandar Gaza
Beit Lahia
Hubungan Indonesia–Palestin